CELEX: 32010R0243
Language: fi
Date: 2010-03-23 00:00:00
Title: Komission asetus (EU) N:o 243/2010, annettu 23 päivänä maaliskuuta 2010 , tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta IFRS-standardeihin tehtyjen parannusten osalta (ETA:n kannalta merkityksellinen teksti)

24.3.2010   
            
            
               FI
            
            
               Euroopan unionin virallinen lehti
            
            
               L 77/33
            
         KOMISSION ASETUS (EU) N:o 243/2010,
   annettu 23 päivänä maaliskuuta 2010,
   tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta IFRS-standardeihin tehtyjen parannusten osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kansainvälisten tilinpäätösstandardien soveltamisesta 19 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) ja erityisesti sen 3 artiklan 1 kohdan,
   sekä katsoo seuraavaa:
   
               (1)
            
            
               Tietyt kansainväliset tilinpäätösstandardit ja tulkinnat, jotka olivat voimassa 15 päivänä lokakuuta 2008, hyväksyttiin komission asetuksella (EY) N:o 1126/2008 (2).
            
         
               (2)
            
            
               Kansainvälisiä tilinpäätösnormeja antava elin International Accounting Standards Board (IASB) julkaisi huhtikuussa 2009 asiakirjan ”IFRS-standardeihin tehdyt parannukset”, jäljempänä ’parannukset’, osana jokavuotista parannusprosessiaan, jolla pyritään nykyaikaistamaan ja selventämään kansainvälisiä tilinpäätösstandardeja. Suurin osa muutoksista on selvennyksiä ja korjauksia olemassa oleviin IFRS-standardeihin tai muutoksia, jotka johtuvat kyseisiin standardeihin aikaisemmin tehdyistä muutoksista. IFRS 8:n, IAS 17:n, IAS 36:n ja IAS 39:n muutokset koskevat olemassa oleviin vaatimuksiin tehtyjä muutoksia, tai ne ovat lisäohjeistusta kyseisten vaatimusten täytäntöön panemiseksi.
            
         
               (3)
            
            
               Euroopan tilinpäätösraportoinnin neuvoa-antavan ryhmän (European Financial Reporting Advisory Group, EFRAG) teknisen asiantuntijaryhmän (Technical Expert Group, TEG) kuulemisessa vahvistettiin, että IFRS-standardien parannukset ovat asetuksen (EY) N:o 1606/2002 3 artiklan 2 kohdassa hyväksymiselle asetettujen teknisten edellytysten mukaisia. Tilinpäätösstandardeja koskevien lausuntojen tarkasteluryhmän perustamisesta tietojen antamiseksi komissiolle EFRAGin (European Financial Reporting Advisory Group) lausuntojen puolueettomuudesta ja tasapuolisuudesta 14 päivänä heinäkuuta 2006 tehdyn komission päätöksen 2006/505/EY (3) mukaisesti kyseinen tarkasteluryhmä tarkasteli hyväksymistä koskevaa EFRAGin lausuntoa ja totesi komissiolle sen olevan tasapuolinen ja puolueeton.
            
         
               (4)
            
            
               Sen vuoksi asetusta (EY) N:o 1126/2008 olisi muutettava.
            
         
               (5)
            
            
               Tässä asetuksessa säädetyt toimenpiteet ovat tilinpäätöskysymysten sääntelykomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1126/2008 liite seuraavasti:
   
               1)
            
            
               Muutetaan kansainväliset tilinpäätösstandardit IFRS 2, IFRS 5 ja IFRS 8 tämän asetuksen liitteen mukaisesti.
            
         
               2)
            
            
               Muutetaan kansainväliset tilinpäätösstandardit IAS 1, IAS 7, IAS 17, IAS 36, IAS 38 ja IAS 39 tämän asetuksen liitteen mukaisesti.
            
         
               3)
            
            
               Muutetaan kansainvälisen tilinpäätöskysymysten tulkintakomitean (IFRIC) tulkinnat IFRIC 9 ja IFRIC 16 tämän asetuksen liitteen mukaisesti.
            
         2 artikla
   Yritysten on sovellettava 1 artiklassa tarkoitettuja standardien muutoksia viimeistään sen ensimmäisen tilikauden alusta, joka alkaa 31 päivän joulukuuta 2009 jälkeen.
   3 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä maaliskuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EYVL L 243, 11.9.2002, s. 1.
   
      (2)  EUVL L 320, 29.11.2008, s. 1.
   
      (3)  EUVL L 199, 21.7.2006, s. 33.
   
      LIITE
      
         KANSAINVÄLISET TILINPÄÄTÖSSTANDARDIT
      
      
         IFRS-standardeihin tehdyt parannukset
      
      
         ”Jäljentäminen sallittu Euroopan talousalueella. Kaikki olemassa olevat oikeudet pidätetään Euroopan talousalueen ulkopuolella lukuun ottamatta oikeutta kopioida yksityiskäyttöön tai muuhun kohtuulliseen käyttöön. Lisätietoja on saatavissa IASB:sta internetosoitteessa www.iasb.org.”
      
      
         Muutos IFRS 2:een Osakeperusteiset maksut
         
      
      Kappaleita 5 ja 61 muutetaan.
      SOVELTAMISALA
      
                  5
               
               
                  Kuten kappaleessa 2 todetaan, tämä IFRS-standardi… Yhteisö ei kuitenkaan saa soveltaa tätä IFRS-standardia sellaisiin liiketoimiin, joissa yhteisö hankkii tavaroita osana IFRS 3:ssa Liiketoimintojen yhdistäminen (uudistettu 2008) määritellyssä liiketoimintojen yhdistämisessä hankittua nettovarallisuutta, IFRS 3:n kappaleissa B1–B4 kuvatussa yhteisen määräysvallan alaisten yhteisöjen tai liiketoimintojen yhdistämisessä tai liiketoiminnan ollessa panoksena IAS 31:ssä Osuudet yhteisyrityksissä määriteltyä yhteisyritystä muodostettaessa. Oman pääoman ehtoiset instrumentit … (ja kuuluvat siten tämän IFRS-standardin soveltamisalaan).
               
            VOIMAANTULO
      
                  61
               
               
                  IFRS 3 (uudistettu 2008) sekä huhtikuussa 2009 julkaistu asiakirja IFRS-standardeihin tehdyt parannukset aiheuttivat muutoksia kappaleeseen 5. Yhteisön on sovellettava näitä muutoksia 1.7.2009 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa IFRS 3:a (uudistettu 2008) aikaisemmalla kaudella, myös kyseisiä muutoksia on sovellettava tällä aikaisemmalla kaudella.
               
            
         Muutos IFRS 5:een Myytävänä olevat pitkäaikaiset omaisuuserät ja lopetetut toiminnot
         
      
      Lisätään kappaleet 5B ja 44E.
      SOVELTAMISALA
      
                  5B
               
               
                  Tässä IFRS-standardissa määrätään, mitä tietoja tilinpäätöksessä on esitettävä myytävänä oleviksi luokitelluista pitkäaikaisista omaisuuseristä (tai luovutettavien erien ryhmistä) tai lopetetuista toiminnoista. Muihin IFRS-standardeihin sisältyvät vaatimukset esitettävistä tiedoista eivät koske tällaisia omaisuuseriä, paitsi milloin kyseisten IFRS-standardien mukaan on esitettävä:
                  
                              a)
                           
                           
                              erityisiä tietoja myytävänä oleviksi luokitelluista pitkäaikaisista omaisuuseristä (tai luovutettavien erien ryhmistä) tai lopetetuista toiminnoista; tai
                           
                        
                              b)
                           
                           
                              tietoja sellaisten luovutettavien erien ryhmään kuuluvien varojen ja velkojen arvostuksesta, jotka eivät kuulu IFRS 5:n mukaisten arvostusvaatimusten soveltamisalaan, kun tällaisia tietoja ei vielä ole annettu muissa liitetiedoissa tilinpäätöksessä.
                           
                        Myytävänä oleviksi luokitelluista pitkäaikaisista omaisuuseristä (tai luovutettavien erien ryhmistä) tai lopetetuista toiminnoista voi olla välttämätöntä esittää lisätietoja, jotta IAS 1:n yleiset vaatimukset, erityisesti kyseisen standardin kappaleissa 15 ja 125 tarkoitetut vaatimukset, täyttyisivät.
               
            VOIMAANTULO
      
                  44E
               
               
                  Huhtikuussa 2009 julkaistu asiakirja IFRS-standardeihin tehdyt parannukset aiheutti kappaleen 5B lisäämisen. Yhteisön on sovellettava tätä muutosta ei-takautuvasti 1.1.2010 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutosta aikaisemmalla kaudella, tästä on annettava tieto.
               
            
         Muutos IFRS 8:aan Toimintasegmentit
         
      
      Kappaleita 23 ja 36 muutetaan. Lisätään kappale 35A.
      TILINPÄÄTÖKSESSÄ ESITETTÄVÄT TIEDOT
      
         Voittoa tai tappiota sekä varoja ja velkoja koskevat tiedot
      
      
                  23
               
               
                  Yhteisön on esitettävä kunkin raportoitavan segmentin voittoa tai tappiota kuvaava luku. Yhteisön on esitettävä kunkin raportoitavan segmentin kokonaisvaroja ja -velkoja kuvaavat luvut, jos tällaiset luvut saatetaan säännöllisesti ylimmän operatiivisen päätöksentekijän tietoon. Yhteisön on annettava kustakin raportoitavasta segmentistä myös seuraavat tiedot, jos kyseiset määrät sisältyvät segmentin voittoa tai tappiota kuvaavaan lukuun, jota ylin operatiivinen päätöksentekijä tarkastelee, tai jos ne muutoin säännöllisesti toimitetaan ylimmän operatiivisen päätöksentekijän tietoon, vaikka ne eivät sisältyisi kyseiseen segmentin voittoa tai tappiota kuvaavaan lukuun:
                  
                              a)
                           
                           
                              tuotot ulkopuolisilta asiakkailta;
                           
                        
                              b)
                           
                           
                              …
                           
                        
            SIIRTYMÄSÄÄNNÖT JA VOIMAANTULO
      
                  35A
               
               
                  Huhtikuussa 2009 julkaistu asiakirja IFRS-standardeihin tehdyt parannukset aiheutti muutoksen kappaleeseen 23. Yhteisön on sovellettava tätä muutosta 1.1.2010 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutosta aikaisemmalla kaudella, tästä on annettava tieto.
               
            
                  36
               
               
                  Aikaisempia vuosia koskeva segmentti-informaatio, joka esitetään vertailutarkoituksessa ensimmäisenä soveltamisvuonna (huhtikuussa 2009 kappaleeseen 23 tehdyn muutoksen soveltaminen mukaan lukien), oikaistaan tämän IFRS-standardin vaatimusten mukaiseksi, paitsi jos tietoja ei ole saatavilla ja niiden tuottamisesta aiheutuisi kohtuuttomasti menoja.
               
            
         Muutos IAS 1:een Tilinpäätöksen esittäminen
         
      
      Kappaletta 69 muutetaan. Lisätään kappale 139D.
      RAKENNE JA SISÄLTÖ
      
         Tase
      
      
         Lyhytaikaiset velat
      
      
                  
                     69
                  
               
               
                  Yhteisön on luokiteltava velka lyhytaikaiseksi, kun:
                  
                              
                                 a)
                              
                           
                           
                              
                                 se odottaa suorittavansa velan tavanomaisen toimintasyklinsä aikana;
                              
                           
                        
                              
                                 b)
                              
                           
                           
                              
                                 se pitää velkaa ensisijaisesti kaupankäyntitarkoituksessa;
                              
                           
                        
                              
                                 c)
                              
                           
                           
                              
                                 velka erääntyy suoritettavaksi kahdentoista kuukauden kuluessa raportointikauden päättymisestä; tai
                              
                           
                        
                              
                                 d)
                              
                           
                           
                              
                                 sillä ei ole ehdotonta oikeutta lykätä velan suorittamista vähintään kahdentoista kuukauden päähän raportointikauden päättymisestä (ks. kappale 73). Velan ehdot, joiden mukaan velka voitaisiin vastapuolen näin halutessa suorittaa laskemalla liikkeeseen oman pääoman ehtoisia instrumentteja, eivät vaikuta sen luokitteluun.
                              
                           
                        
                     Yhteisön on luokiteltava kaikki muut velat pitkäaikaisiksi.
                  
               
            SIIRTYMÄSÄÄNNÖT JA VOIMAANTULO
      
                  139D
               
               
                  Huhtikuussa 2009 julkaistu asiakirja IFRS-standardeihin tehdyt parannukset aiheutti muutoksen kappaleeseen 69. Yhteisön on sovellettava tätä muutosta 1.1.2010 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutosta aikaisemmalla kaudella, tästä on annettava tieto.
               
            
         Muutos IAS 7:ään Rahavirtalaskelmat
         
      
      Kappaletta 16 muutetaan ja lisätään kappale 56.
      RAHAVIRTALASKELMAN ESITTÄMINEN
      
         Investoinnit
      
      
                  16
               
               
                  Investoinneista aiheutuvien rahavirtojen erillinen esittäminen on tärkeää, koska nämä rahavirrat kuvaavat sitä, missä määrin maksuja on suoritettu sellaisista voimavaroista, jotka on tarkoitettu kerryttämään vastaisia tuottoja ja rahavirtoja. Investointeihin voidaan luokitella vain maksut, joiden seurauksena taseeseen merkitään omaisuuserä. Investointien rahavirtoja ovat esimerkiksi:
                  
                              a)
                           
                           
                              …
                           
                        
            VOIMAANTULO
      
                  56
               
               
                  Huhtikuussa 2009 julkaistu asiakirja IFRS-standardeihin tehdyt parannukset aiheutti muutoksen kappaleeseen 16. Yhteisön on sovellettava tätä muutosta 1.1.2010 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutosta aikaisemmalla kaudella, tästä on annettava tieto.
               
            
         Muutos IAS 17:ään Vuokrasopimukset
         
      
      Kappaleet 14 ja 15 poistetaan. Lisätään kappaleet 15A, 68A ja 69A.
      VUOKRASOPIMUSTEN LUOKITTELU
      
                  14
               
               
                  [poistettu]
               
            
                  15
               
               
                  [poistettu]
               
            
                  15A
               
               
                  Silloin kun vuokrasopimus sisältää sekä maa-aluetta että rakennuksia koskevia osuuksia, yhteisö arvioi kunkin osuuden luokittelun rahoitusleasingsopimukseksi tai muuksi vuokrasopimukseksi erikseen kappaleiden 7–13 mukaisesti. Tärkeä näkökohta ratkaistaessa, onko maa-alueen osuus muu vuokrasopimus vai rahoitusleasingsopimus, on se, että maa-alueen taloudellinen vaikutusaika on yleensä rajoittamaton.
               
            SIIRTYMÄSÄÄNNÖT
      
                  
                     68A
                  
               
               
                  Yhteisön on arvioitava voimassa olevien vuokrasopimusten maa-alueita koskevien osuuksien luokittelu uudelleen päivänä, jona se ottaa käyttöön kappaleessa 69A tarkoitetut muutokset, ja tämä arviointi tehdään kyseisten vuokrasopimusten syntymisajankohtana olemassa olleen informaation pohjalta. Sen on kirjattava tällöin rahoitusleasingsopimukseksi luokiteltava vuokrasopimus takautuvasti IAS 8:n Tilinpäätöksen laatimisperiaatteet, kirjanpidollisten arvioiden muutokset ja virheet mukaisesti. Jos yhteisöllä ei kuitenkaan ole muutoksen takautuvaa soveltamista varten tarvittavia tietoja, sen on:
                  
                              
                                 a)
                              
                           
                           
                              
                                 sovellettava muutoksia kyseisiin vuokrasopimuksiin muutosten käyttöönottopäivänä vallitsevien tosiseikkojen ja olosuhteiden perusteella; ja
                              
                           
                        
                              
                                 b)
                              
                           
                           
                              
                                 kirjattava näin rahoitusleasingsopimukseksi luokiteltuun maa-aluetta koskevaan vuokrasopimukseen liittyvä omaisuuserä ja velka niiden kyseisen ajankohdan käypiin arvoihin; näiden käypien arvojen mahdollinen erotus kirjataan kertyneisiin voittovaroihin.
                              
                           
                        
            VOIMAANTULO
      
                  69A
               
               
                  Kappaleet 14 ja 15 poistettiin ja kappaleet 15A ja 68A lisättiin osana huhtikuussa 2009 julkaistua asiakirjaa IFRS-standardeihin tehdyt parannukset. Yhteisön on sovellettava näitä muutoksia 1.1.2010 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutoksia aikaisemmalla kaudella, tästä on annettava tieto.
               
            
         Muutos IAS 36:een Omaisuuserien arvon alentuminen
         
      
      Kappaletta 80 muutetaan ja lisätään kappale 140E.
      RAHAVIRTAA TUOTTAVAT YKSIKÖT JA LIIKEARVO
      
         Rahavirtaa tuottavan yksikön kerrytettävissä oleva rahamäärä ja kirjanpitoarvo
      
      
         Liikearvo
      
      
         Liikearvon kohdistaminen rahavirtaa tuottaville yksiköille
      
      
                  
                     80
                  
               
               
                  Liiketoimintojen yhdistämisessä hankittu liikearvo on arvonalentumistestausta varten kohdistettava hankinta-ajankohdasta lähtien niille hankkijaosapuolen rahavirtaa tuottaville yksiköille tai rahavirtaa tuottavien yksiköiden ryhmille, joiden odotetaan hyötyvän liiketoimintojen yhdistämisestä johtuvista synergiaeduista, riippumatta siitä, kohdistetaanko näille yksiköille tai niiden ryhmille muita hankinnan kohteen varoja tai velkoja. Jokaisen yksikön tai yksiköiden ryhmän, jolle näin kohdistetaan liikearvoa, on:
                  
                              
                                 a)
                              
                           
                           
                              
                                 oltava yhteisössä alin sellainen taso, jolla liikearvoa seurataan sisäistä johtamista varten; ja
                              
                           
                        
                              
                                 b)
                              
                           
                           
                              
                                 oltava enintään niin laaja kuin IFRS 8:n Toimintasegmentit kappaleessa 5 määritelty toimintasegmentti ennen segmenttien yhdistämistä.
                              
                           
                        
            SIIRTYMÄSÄÄNNÖT JA VOIMAANTULO
      
                  140E
               
               
                  Huhtikuussa 2009 julkistettu asiakirja IFRS-standardeihin tehdyt parannukset aiheutti muutoksen kappaleeseen 80(b). Yhteisön on sovellettava tätä muutosta ei-takautuvasti 1.1.2010 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutosta aikaisemmalla kaudella, tästä on annettava tieto.
               
            
         Muutos IAS 38:aan Aineettomat hyödykkeet
         
      
      Kappaleita 36, 37, 40, 41 ja 130C muutetaan, ja lisätään kappale 130E.
      KIRJAAMINEN JA ARVOSTAMINEN
      
         Hankinta osana liiketoimintojen yhdistämistä
      
      
         Liiketoimintojen yhdistämisessä hankitun aineettoman hyödykkeen käyvän arvon määrittäminen
      
      
                  36
               
               
                  Liiketoimintojen yhdistämisessä hankittu aineeton hyödyke saattaa olla erotettavissa mutta vain yhdessä jonkin siihen liittyvän sopimuksen, yksilöitävissä olevan omaisuuserän tai velan kanssa. Tällöin hankkijaosapuoli kirjaa kyseisen aineettoman hyödykkeen erillään liikearvosta mutta yhdessä siihen liittyvän erän kanssa.
               
            
                  37
               
               
                  Hankkijaosapuoli voi kirjata joukon toisiaan täydentäviä aineettomia hyödykkeitä yhtenä omaisuuseränä edellyttäen, että yksittäisillä omaisuuserillä on samanlaiset taloudelliset vaikutusajat. Esimerkiksi termejä ”brändi” tai ”brändinimi” käytetään usein synonyymina tavaramerkeille ja muille vastaaville merkeille. Ensiksi mainitut ovat kuitenkin yleisiä markkinointiin liittyviä käsitteitä, joita tavallisesti käytetään viittaamaan joukkoon toisiaan täydentäviä omaisuuseriä, kuten tavaramerkki (tai palvelumerkki) ja siihen liittyvä kauppanimike sekä kaavat, reseptit ja tekninen osaaminen.
               
            
                  40
               
               
                  Jos aineettomalle hyödykkeelle ei ole olemassa toimivia markkinoita, sen käypä arvo on se rahamäärä, jonka yhteisö olisi parhaan käytettävissä olevan tiedon perusteella maksanut omaisuuserästä hankinta-ajankohtana asiaa tuntevien, liiketoimeen halukkaiden toisistaan riippumattomien osapuolten välisessä kaupassa. Tätä määrittäessään yhteisö ottaa huomioon viimeaikaiset vastaavanlaisia omaisuuseriä koskevat liiketoimet. Yhteisö voi esimerkiksi oikaista omaisuuserän kannattavuuteen liittyviä tekijöitä (kuten liikevaihto, liikevoitto tai tulos ennen korkoja, veroja ja poistoja) viimeaikaisia markkinatapahtumia kuvastavilla kertoimilla.
               
            
                  41
               
               
                  Yhteisöt, jotka ostavat ja myyvät aineettomia hyödykkeitä, ovat mahdollisesti kehittäneet menetelmiä niiden käyvän arvon epäsuoraa arvioimista varten. Näitä menetelmiä voidaan käyttää liiketoimintojen yhdistämisessä hankitun aineettoman hyödykkeen alkuperäiseen arvostamiseen, jos menetelmien tavoitteena on käyvän arvon arvioiminen ja jos ne kuvastavat viimeaikaisia liiketoimia ja vallitsevia käytäntöjä toimialalla, jolle omaisuuserä kuuluu. Nämä menetelmät käsittävät esimerkiksi seuraavaa:
                  
                              a)
                           
                           
                              hyödykkeestä johtuvien arvioitujen vastaisten nettorahavirtojen diskonttaaminen; tai
                           
                        
                              b)
                           
                           
                              niiden menojen arvioiminen, jolta yhteisö välttyy, kun se omistaa aineettoman hyödykkeen eikä sen tarvitse:
                              
                                          i)
                                       
                                       
                                          hankkia siihen oikeutta toisistaan riippumattomien osapuolten välisellä lisenssisopimuksella (kuten relief from royalty -menetelmää käytettäessä diskonttaamattomia nettorahavirtoja käyttäen); tai
                                       
                                    
                                          ii)
                                       
                                       
                                          luoda sitä uudelleen tai korvata sitä uudella (kuten hankintamenoon perustuvaa menetelmään käytettäessä).
                                       
                                    
                        
            SIIRTYMÄSÄÄNNÖT JA VOIMAANTULO
      
                  130C
               
               
                  IFRS 3 (uudistettu 2008) aiheutti muutoksia kappaleisiin 12, 33–35, 68, 69, 94 ja 130 sekä kappaleiden 38 ja 129 poistamisen ja kappaleen 115A lisäämisen. Huhtikuussa 2009 julkistettu asiakirja IFRS-standardeihin tehdyt parannukset aiheutti muutoksia kappaleisiin 36 ja 37. Yhteisön on sovellettava näitä muutoksia ei-takautuvasti 1.7.2009 tai sen jälkeen alkavilla tilikausilla. Näin ollen aiemmissa liiketoimintojen yhdistämisissä kirjattujen aineettomien hyödykkeiden ja liikearvon määriä ei saa oikaista. Jos yhteisö soveltaa IFRS 3:a (uudistettu 2008) aikaisemmalla kaudella, sen on sovellettava myös näitä muutoksia tällä aikaisemmalla kaudella ja annettava tästä tieto.
               
            
                  130E
               
               
                  Huhtikuussa 2009 julkistettu asiakirja IFRS-standardeihin tehdyt parannukset aiheutti muutoksia kappaleisiin 40 ja 41. Yhteisön on sovellettava näitä muutoksia ei-takautuvasti 1.7.2009 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutoksia aikaisemmalla kaudella, tästä on annettava tieto.
               
            
         Muutos IAS 39:ään Rahoitusinstrumentit: kirjaaminen ja arvostaminen
         
      
      Kappaleita 2(g), 80, 97, 100 ja 108C muutetaan, ja lisätään kappale 103K.
      SOVELTAMISALA
      
                  
                     2
                  
               
               
                  Tätä standardia on sovellettava kaikkien yhteisöjen kaikkiin rahoitusinstrumentteihin lukuun ottamatta seuraavia:
                  
                              
                                 a)
                              
                           
                           
                              
                                 …
                              
                           
                        
                              
                                 g)
                              
                           
                           
                              
                                 hankkijaosapuolen ja osakkeensa myyvän omistajan väliset termiinisopimukset hankinnan kohteen myymisestä tai ostamisesta, jotka johtavat liiketoimintojen yhdistämiseen myöhempänä hankinta-ajankohtana. Termiinisopimuksen voimassaoloaika ei saa ylittää sitä kohtuullista ajanjaksoa, joka yleensä tarvitaan vaadittavien hyväksymisten hankkimiseen ja liiketoimen loppuunsaattamiseen;
                              
                           
                        
                              
                                 h)
                              
                           
                           
                              
                                 …
                              
                           
                        
            SUOJAUS
      
         Suojauskohteet
      
      
         Ehdot täyttävät erät
      
      
                  80
               
               
                  Suojauslaskennassa voidaan suojauskohteiksi määrittää vain sellaiset varat, velat, kiinteäehtoiset sitoumukset tai erittäin todennäköiset ennakoidut liiketoimet, joissa on yhteisön ulkopuolinen vastapuoli. Näin ollen suojauslaskentaa voidaan soveltaa samaan konserniin kuuluvien yhteisöjen välisiin liiketoimiin vain kyseisten yhteisöjen omissa tilinpäätöksissä tai erillistilinpäätöksissä, ei konsernitilinpäätöksessä. Poikkeuksellisesti …
               
            
         Suojauslaskenta
      
      
         Rahavirran suojaukset
      
      
                  
                     97
                  
               
               
                  Jos ennakoidun liiketoimen suojaus johtaa myöhemmin rahoitusvaroihin kuuluvan erän tai rahoitusvelan kirjaamiseen, siihen liittyvät, kappaleen 95 mukaisesti muihin laajan tuloksen eriin kirjatut voitot tai tappiot on siirrettävä luokittelun muutoksesta johtuvana oikaisuna omasta pääomasta tulosvaikutteisiksi (ks. IAS 1 (uudistettu 2007)) sillä kaudella, jonka aikana, tai niillä kausilla, joiden aikana suojatut ennakoidut rahavirrat vaikuttavat voittoon tai tappioon (esimerkiksi niillä kausilla, joilla kirjataan korkotuottoja tai -kuluja). Jos yhteisö kuitenkin odottaa, että muihin laajan tuloksen eriin kirjattu tappio jää osaksi tai kokonaan kattamatta yhden tai useamman vastaisen kauden aikana, sen on siirrettävä luokittelun muutoksesta johtuvana oikaisuna tulosvaikutteiseksi määrä, jonka ei odoteta tulevan katetuksi.
               
            
                  
                     100
                  
               
               
                  Kun kyseessä on muunlainen kuin kappaleissa 97 ja 98 tarkoitettu rahavirran suojaus, muihin laajan tuloksen eriin kirjatut erät on siirrettävä luokittelun muutoksesta johtuvana oikaisuna (ks. IAS 1 (uudistettu 2007)) omasta pääomasta tulosvaikutteisiksi sillä kaudella, jolla tai niillä kausilla, joilla suojatut ennakoidut rahavirrat vaikuttavat voittoon tai tappioon (esimerkiksi ennakoidun myynnin toteutuessa).
               
            VOIMAANTULO JA SIIRTYMÄSÄÄNNÖT
      
                  103K
               
               
                  Huhtikuussa 2009 julkistettu asiakirja IFRS-standardeihin tehdyt parannukset aiheutti muutoksia kappaleisiin 2(g), 97, 100 ja AG30(g). Yhteisön on sovellettava kappaleisiin 2(g), 97 ja 100 tehtyjä muutoksia ei-takautuvasti kaikkiin voimassa oleviin sopimuksiin 1.1.2010 tai sen jälkeen alkavilla tilikausilla. Yhteisön on sovellettava kappaleen AG30(g) muutosta 1.1.2010 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutosta aikaisemmalla kaudella, tästä on annettava tieto.
               
            
                  108C
               
               
                  Toukokuussa 2008 julkaistu asiakirja IFRS-standardeihin tehdyt parannukset aiheutti muutoksia kappaleisiin 9, 73 ja AG8 ja kappaleen 50A lisäämisen. Huhtikuussa 2009 julkaistu asiakirja IFRS-standardeihin tehdyt parannukset aiheutti muutoksen kappaleeseen 80. Yhteisön on sovellettava näitä muutoksia 1.1.2009 tai sen jälkeen alkavilla tilikausilla. Yhteisön on sovellettava kappaleisiin 9 ja 50A tehtyjä muutoksia samasta päivästä lukien ja samalla tavoin kuin se on soveltanut kappaleessa 105A kuvattuja vuonna 2005 tehtyjä muutoksia. Kaikkien muutosten aikaisempi soveltaminen on sallittua. Jos yhteisö soveltaa muutoksia aikaisemmalla kaudella, tästä on annettava tieto.
               
            
         Muutos IAS 39:n Rahoitusinstrumentit: kirjaaminen ja arvostaminen soveltamisohjeeseen
      
      Muutetaan kappaletta AG30(g).
      KYTKETYT JOHDANNAISET (KAPPALEET 10–13)
      
                  AG30
               
               
                  Kytketyn johdannaisen taloudelliset ominaispiirteet ja riskit eivät liity läheisesti pääsopimukseen (kappale 11(a)) seuraavissa esimerkeissä. Näissä esimerkeissä yhteisö käsittelee kytkettyä johdannaista kirjanpidossa erillään pääsopimuksesta olettaen, että kappaleiden 11(b) ja (c) mukaiset ehdot täyttyvät.
                  …
                  
                              g)
                           
                           
                              Pääsopimuksena olevaan velkasopimukseen tai vakuutussopimukseen kytketty osto- tai myyntioptio tai oikeus ennen eräpäivää tapahtuvaan maksuun ei liity läheisesti pääsopimukseen, paitsi seuraavissa tapauksissa:
                              
                                          i)
                                       
                                       
                                          option toteuttamishinta on kaikkina toteuttamisajankohtina jokseenkin yhtä suuri kuin pääsopimuksena olevan vieraan pääoman ehtoisen instrumentin jaksotettu hankintameno tai pääsopimuksena olevan vakuutussopimuksen kirjanpitoarvo; tai
                                       
                                    
                                          ii)
                                       
                                       
                                          ennen eräpäivää tapahtuvaa maksua koskevan oikeuden toteuttamishinta on sellainen, että se suunnilleen korvaa lainanantajalle tämän menettämän koron nykyarvon pääsopimuksen jäljellä olevalta voimassaoloajalta. Menetetty korko lasketaan kertomalla ennen eräpäivää maksetun pääoman määrä korkoprosenttierolla. Korkoprosenttierolla tarkoitetaan määrää, jolla pääsopimuksen efektiivinen korko ylittää sen efektiivisen koron, jonka yhteisö saisi ennen eräpäivää tapahtuvan maksun ajankohtana, jos se sijoittaisi ennen eräpäivää maksetun pääoman vastaavanlaisella sopimuksella pääsopimuksen jäljellä olevaksi voimassaoloajaksi.
                                       
                                    Se, liittyykö osto- tai myyntioptio läheisesti pääsopimuksena olevaan velkasopimukseen, arvioidaan ennen kuin vaihdettavissa olevan vieraan pääoman ehtoisen instrumentin oman pääoman komponentti erotetaan IAS 32:n mukaisesti.
                           
                        
                              h)
                           
                           
                              …
                           
                        
            
         Muutokset tulkintaan IFRIC 9 Kytkettyjen johdannaisten uudelleenarviointi
         
      
      Kappaletta 5 muutetaan ja lisätään kappale 11.
      SOVELTAMISALA
      
                  5
               
               
                  Tätä tulkintaa ei sovelleta kytkettyihin johdannaisiin sopimuksissa, jotka on hankittu:
                  
                              a)
                           
                           
                              liiketoimintojen yhdistämisessä (määritelty IFRS 3:ssa Liiketoimintojen yhdistäminen, uudistettu 2008);
                           
                        
                              b)
                           
                           
                              yhteisen määräysvallan alaisten yhteisöjen tai liiketoimintojen yhdistämisessä, jota kuvataan IFRS 3:n (uudistettu 2008) kappaleissa B1–B4; tai
                           
                        
                              c)
                           
                           
                              IAS 31:ssä Osuudet yhteisyrityksissä määriteltyä yhteisyritystä muodostettaessa,
                           
                        eikä niiden mahdolliseen uudelleenarviointiin hankinta-ajankohtana (1).
               
            VOIMAANTULO JA SIIRTYMÄSÄÄNNÖT
      
                  11
               
               
                  Huhtikuussa 2009 julkaistu asiakirja IFRS-standardeihin tehdyt parannukset aiheutti muutoksen kappaleeseen 5. Yhteisön on sovellettava tätä muutosta ei-takautuvasti 1.7.2009 tai sen jälkeen alkavilla tilikausilla. Jos yhteisö soveltaa IFRS 3:a (uudistettu 2008) aikaisemmalla kaudella, sen on sovellettava myös tätä muutosta tällä aikaisemmalla kaudella ja annettava tästä tieto.
               
            
         Muutos tulkintaan IFRIC 16 Ulkomaiseen yksikköön tehdyn nettosijoituksen suojaukset
         
      
      Kappaleita 14 ja 18 muutetaan.
      PÄÄTÖS
      
         Missä suojausinstrumentti voi olla
      
      
                  14
               
               
                  Johdannaisinstrumentti tai muu instrumentti (tai johdannaisinstrumenttien ja muiden instrumenttien yhdistelmä) saadaan määrittää suojausinstrumentiksi ulkomaiseen yksikköön tehdyn nettosijoituksen suojauksessa. Suojausinstrumentti voi (tai suojausinstrumentit voivat) olla konsernissa millä tahansa yhteisö(i)llä, kunhan IAS 39:n kappaleen 88 mukaiset nettosijoituksen suojausta koskevat määrittämis-, dokumentointi- ja tehokkuusvaatimukset täyttyvät. Erityisesti konsernin suojausstrategia tulee dokumentoida selkeästi, koska konsernin eri tasoilla saatetaan tehdä erilaisia määrityksiä.
               
            VOIMAANTULO
      
                  18
               
               
                  Yhteisön on sovellettava tätä tulkintaa 1.10.2008 tai sen jälkeen alkavilla tilikausilla. Yhteisön on sovellettava kappaleeseen 14 tehtyä huhtikuussa 2009 julkistetun asiakirjan IFRS-standardeihin tehdyt parannukset aiheuttamaa muutosta 1.7.2009 tai sen jälkeen alkavilla tilikausilla. Molempien aikaisempi soveltaminen on sallittua. Jos yhteisö soveltaa tätä tulkintaa aikaisemmin kuin 1.10.2008 alkavalla kaudella tai kappaleen 14 muutosta aikaisemmin kuin 1.7.2009, tästä on annettava tieto.
               
            
         (1)  IFRS 3:ssa (uudistettu 2008) käsitellään kytkettyjä johdannaisia sisältävien sopimusten hankkimista liiketoimintojen yhdistämisessä.